Keizerlingi

thumb|Keizerlingu dzimtas ģerbonis
**Keizerlingi** ( vai *von Keyserlingk*) ir sena vācbaltiešu dzimta, kas ieceļojusi Latvijā krusta karu laikā 15. gadsimtā un vēlāk izplatījusies arī Igaunijā, Prūsijā un Krievijā.

## Vēsture
Dzimta cēlusies no Vestfālenes, kas ir daļa no mūsdienu Ziemeļreinas-Vestfālenes federālās zemes Vācijā. Rakstos norādes par kādu *Hermann Keselinch* atrodamas jau 1300. gadā. Droši zināms, ka tiešais dzimtas aizsācējs bija Herfordas birģermeistars Alberts Kezerlinks (*Keserlink*) 1443.—1467. gadā. Viņa dēls Hermanis 1492. gadā iestājās Vācu ordenī un devās uz karot uz Livoniju. Pēc kaujām ar Maskavijas karaspēku Livonijas ordeņa mestrs Valters fon Pletenbergs viņam piešķīra zemes īpašumus ordeņa Kurzemes daļā.

Vēlāk Keizerlingu dzimta sazarojās vairākās daļās, izceļojot uz Prūsiju un Saksiju. Četru atzaru piederīgie 18. gadsimtā ieguva grāfu titulus — Krievijas Impērijas diplomāts Hermanis Kārlis fon Keizerlings 1742. gadā, Braunšveigas valstsvīrs Gebhards Johans fon Keizerlings-Rautenburgs 1744. gadā, Polijas—Saksijas valstvīrs Oto Ernsts fon Keizerlings 1777. gadā un Kurzemes valstsvīrs Dītrihs fon Keizerlings 1786. gadā.

Līdz mūsdienām saglabājušās divas grāfu Keizerlingu dzimtas, kuru piederīgie dzīvo galvenokārt Vācijā, ASV, Kanādā un Austrālijā.

### Slaveni Keizerlingi

* Aleksandrs fon Keizerlings (1815—1891), ģeologs
* Arhibalds fon Keizerlings (1882—1951), admirālis, pirmais Latvijas Republikas kara flotes komandieris
* Arnolds Keizerlings (1922—2005), filozofs, reliģiju pētnieks
* Dītrihs fon Keizerlings (1699—1746), Frīdrihs II Lielā uzticības persona
* Dītrihs fon Keizerlings (1713—1793), Kurzemes un Zemgales hercogistes kanclers 
* Eduards fon Keizerlings (1855—1918), rakstnieks
* Eižens fon Keizerlings (1832—1889), zoologs arahnologs 
* Hermanis fon Keizerlings (1880—1946), filozofs
* Hermanis Kārlis fon Keizerlings (1697—1764), diplomāts
* Margarete fon Keizerlinga (1879—1958) sieviešu tiesību aizstāve
* Oto fon Keizerlings-Rautenburgs (1802—1885), Reihstāga deputāts
* Teodors fon Keizerlings (1804—1853), Jelgavas brīvmūrnieku ložas vadītājs
* Valters fon Keizerlings (1869—1946), diplomāts


Dietrich_Freiherr_von_Keyserlingk.jpg|Barons Dītrihs fon Keizerlingks
Herman Karl von Keyserling.PNG|Hermanis Kārlis fon Keizerlings, diplomāts
Diedrich Graf von Keyserling 1713-1793.jpg|Grāfs Dītrihs fon Keizerlings, Kurzemes un Zemgales hercogistes kanclers
AlexanderGrafKeyserling.jpg|Aleksandrs fon Keizerlings, ģeologs
Lovis Corinth - Eduard von Keyserling.jpg|Eduards fon Keizerlings, rakstnieks
Hermann von Keyserling (1880-1946) portrait.jpg|Hermanis fon Keizerlings, filozofs
Admiralis Arhibalds Keizerlings.jpg|Admirālis Arhibalds Keizerlings


## Literatūra
* *Adelslexikon* Band VI, Band 91 der Gesamtreihe, C. A. Starke Verlag, Limburg (Lahn) 1987, (vāciski)
* Otto Freiherr von Taube (Hrsg.): *Das Buch der Keyserlinge. An der Grenze zweier Welten. Lebenserinnerungen aus einem Geschlecht.*, Berlin, S. Fischer, 1937. (vāciski)
* Robert Wendelin Keyserlingk. "Across Many Oceans: A Family Saga", Montreal, Librarie Renouf, 1984 (angliski)

## Ārējās saites
* Leopold Zedlitz-Neukirch. Neues preussisches Adels-Lexicon. Leipciga, 1837
* Keizerlingu ģimenes mājas lapa